ຈີນ ກ່າວວ່າ ການລາດຕະເວນ ຂອງ ສຫລ ໃນ ທະເລຈີນໃຕ້ ເປັນອັນຕະລາຍ 
ພົນເຮືອເອກ Richardson ຫົວໜ້າປະຕິບັດການ ກອງທັບເຮືອ ສຫລ ແລະ ພົນເຮືອເອກ Wu Shengli ຜູ້ບັນຊາການ ກອງທັບເຮືອຈີນ ປະຊຸມທາງວີດີໂອ ມື້ວານນີ້.
ຫົວໜ້າກອງທັບເຮືອຈີນ ກ່າວຕໍ່ຄູ່ຕຳແໜ່ງຝ່າຍສະຫະລັດວ່າ ມັນເປັນການທ້າທາຍທີ່ເປັນອັນຕະລາຍສຳລັບວໍຊິງຕັນ ທີ່ຈະ ສົ່ງເຮືອພິຄາດແລ່ນເຂົ້າໄປໃກ້ໆເກາະທຽມທີ່ຈີນສ້າງຂຶ້ນຢູ່ໃນ ເຂດນ່ານນ້ຳທີ່ມີການຂັດແຍ້ງກັນຢູ່ໃນທະເລຈີນໃຕ້ ການໃຫ້ຄວາມເຫັນດັ່ງກ່າວ ມີຂຶ້ນໃນລະຫວ່າງ ການປະຊຸມ ຜ່ານທາງວີດີໂອ ທີ່ໄດ້ຈັດໃຫ້ມີຂຶ້ນ ຢ່າງຮີບດ່ວນ ໃນວັນພະ ຫັດວານນີ້ ລະຫວ່າງພົນເຮືອເອກ John Richardson ຫົວ ໜ້າປະຕິບັດການຂອງກອງທັບເຮືອສະຫະລັດແລະຜູ້ບັນຊາ ການກອງທັບເຮືອຂອງຈີນ ພົນເຮືອເອກ Wu Shengli ພວກເຈົ້າໜ້າທີ່ ກະຊວງປ້ອງກັນປະເທດສະຫະລັດ ກ່າວເຖິງການປະຊຸມດັ່ງກ່າວນີ້ວ່າ ເປັນໄປແບບມືອາຊີບແລະເວົ້າວ່າທັງສອງຝ່າຍຕ່າງກໍໄດ້ຕົກລົງທີ່ຮັກສາການພົບປະໂອ້ ລົມກັນເປັນປະຈຳເອົາໄວ້ ແລະຍຶດໝັ້ນໃນກົດລະບຽບ ເພື່ອຫລີກລ່ຽງບໍ່ໃຫ້ເກີດການປະ ທະກັນຂຶ້ນ ແຕ່ແນວໃດກໍຕາມ ພວກເຈົ້າໜ້າທີ່ຈີນ ໄດ້ກ່າວເຖິງການເຈລະຈາຫາລືດັ່ງກ່າວ ໄປໃນ ທາງທີ່ບໍ່ຄ່ອຍແຈ່ມໃສປານໃດ ອີງຕາມລາຍງານຂອງອົງການຂ່າວຊິນຫົວຂອງທາງການຈີນ ທີ່ອອກໃນວັນສຸກມື້ນີ້ແລ້ວ ພົນເຮືອເອກ Wu Shengli ກ່າວວ່າ ການກະທຳທີ່ເປັນອັນຕະລາຍແລະທ້າທາຍໃນທຳ ນອງນີ້ ໄດ້ຂົ່ມຂູ່ຕໍ່ອະທິປະໄຕ ແລະຄວາມໝັ້ນຄົງຂອງຈີນແລະຍັງເປັນອັນຕະລາຍຕໍ່ສັນ ຕິພາບແລະສະຖຽນລະພາບຢູ່ໃນຂົງເຂດ ໃນວັນອັງຄານຜ່ານມານີ້ ວໍຊິງຕັນໄດ້ເອົາບາດກ້າວທີ່ໃຫຍ່ທີ່ສຸດມາຮອດປັດຈຸບັນ ດ້ວຍ ການທ້າທາຍຕໍ່ການອ້າງກຳມະສິດຂອງຈີນໃນທະເລຈີນໃຕ້ໂດຍໄດ້ສົ່ງກຳປັນລົບຂອງສະຫະລັດເຂົ້າໄປໃນລັດສະໝີ 22 ກິໂລແມັດ ຫ່າງຈາກເກາະທຽມທີ່ຈີນສ້າງຂຶ້ນ ຢູ່ໃນ ເຂດນ່ານນ້ຳທີ່ມີການຂັດແຍ້ງກັນ ປັກກິ່ງຊຶ່ງອ້າງເອົາກຳມະສິດເກືອບທັງໝົດຢູ່ໃນທະ ເລຈີນໃຕ້ ວ່າເປັນດິນແດນຂອງຕົນ ໄດ້ຕອບໂຕ້ດ້ວຍຄວາມໂກດແຄ້ນ ແລະເອີ້ນການ ເຄື່ອນໄຫວດັ່ງກ່າວວ່າ ເປັນການທ້າທາຍເກາະຜິດແບບຕັ້ງໃຈແລະໄດ້ຍື່ນປະທ້ວງຢ່າງ ເປັນທາງການ ຕໍ່ເອກອັກຄະລັດຖະທູດສະຫະລັດ ທີ່ນະຄອນຫຼວງປັກກິ່ງ